# Panera dels tresors

La panera dels tresors és un joc d'exploració adequat per a infants entre 6 i 10/12 mesos. Consisteix en oferir una panera als infants, la qual conté diferents tipus d'objectes de diferents materials. Aquests objectes pretenen desenvolupar els sentits dels infants i la descoberta. Cal tenir en compte que els objectes que es troben dins de la panera no són joguines sinó material inespecífic. Aquest joc desenvolupa la coordinació oculo-manual.
La panera dels tresors és un fenomen o joc molt important durant el primer any de vida del nadó, ja que els sentits d'aquest es desenvolupen en gran mesura durant aquest període.

## Com s'organitza

La panera on es posaran els objectes amb els quals experimentaran els nens ha de ser sòlida, plana, estable i sense nanses per la seguretat de l'infant si aquest s'hi arrepenja. Els objectes que es troben a la panera han de ser de diferents materials, com per exemple, fusta, vímet, metall, palla, objectes naturals, etc. I han d'estar pensats per estimular la creació del nen. Com a mínim hi ha d'haver seixanta objectes a la panera.
És convenient situar la panera en un lloc on els nens puguin arribar a ella còmodament, com per exemple, sobre una catifa. Per cada panera només hi poden haver tres nens. És important evitar qualsevol interferència en el joc de l'infant perquè aquest pugui explorar i manipular lliurement afavorint així la concentració i l'atenció. A través del joc es pot ajudar als infants a establir els primers contactes i comunicacions entre ells.
S'han de poder rentar tots els objectes i s'ha de tenir cura de que tots estiguin en bon estat i renovar els que es facin malbé. Els objectes s'han d'anar renovant per estimular l'interès dels infants.
En el joc de la panera dels tresors és important renovar alguns objectes de tant en tant deixant-ne d'antics perquè els nens els tinguin com a referència i els nous seran un estímul perquè continuïn interessant-se pel joc i experimentant. Per renovar adequadament els objectes és important observar les preferències dels infants i les activitats que duen a terme amb cada objecte.
El paper de l'adult serà seure en una cadira des d'on pugui veure l'activitat dels infants sense interferir en el seu joc. Amb la seva presència donara seguretat als nens. L'adult ha de mostrar interès pel que fan els nens i mostrar una actitud receptiva i disponible a tots els infants.
En la imatge que veurem a continuació es poden veure sis infants explorant diferents tresors dins d'una panera. Consisteix en agrupar diferents objectes de materials diversos en un cistell, aquest es deixa a l'abast dels infants. És una tècnica que s'utilitza amb els nens i nenes de mesos fins a l'any aproximadament perquè experimentin, explorin, descobreixin entre d'altres. Cadascun d'ells utilitza objectes d'una manera o d'una altra (els proven amb la boca, els toquen amb les mans i peus, els mouen per veure si fan soroll o no, proven d'unir dos materials insonors per aconseguir que aquests dos facin soroll, donen cops a terra, observen als nens del costat, etcètera. Així doncs, el que fan és posar en funcionament els cinc sentits, cosa molt important en aquesta etapa inicial de l'infant. Els nens exploren i mesuren la longitud amb els ulls. L'adult només fa d’observador i realitza la seva aprovació amb el somriure.
Com ja hem anomenat anteriorment, l'educador/a agafa un paper d'observador/a. Aquest/a deixa que els infants observin i explorin lliurement segons els seus interessos, no intervé en cap moment, és a dir, total llibertat. El que si que fa el mestre/a és acompanyar en tot moment a l'infant amb una mirada i amb un somriure, que fa que aquests es sentin segurs amb aquesta activitat d'exploració.
Els aspectes que potencia la panera dels tresors són:
* Diversitat.
* Acumulació d'informació.
* Aprendre i saber del seu entorn.
* Descobrir-se a ell mateix.
* Aprendre a bellugar-se.
Els nens per suposat tenen total llibertat per tocar, sacsejar i fer allò que vulguin sota l'atenta mirada d'un adult que els hi dona seguretat i en cap moment intervé, només somriu per fer entendre'ls que allò que estan fent està ven fet, però mai intervenen perquè cal entendre que els nens quan són tan menuts perden la concentració amb gran facilitat.
Els infants s'interessen per tots els objectes que hi han dins la panera dels tresors. El plàstic és l'objecte més limitat, es poden trobar objectes com per exemple un coco, un mirall, unes pilotes de roba, una pinya, unes taronges, un pal, una tapa, etcètera. També s'imiten entre ells, i es descobreixen uns amb els altres.
La panera dels tresors dona a l'infant l'oportunitat d'escollir allò que vol agafar, l'hi dona una certa autonomia. Quan el nen té l'oportunitat de tocar, sacsejar l'instrument que vol, es sent d'alguna manera realitzat, satisfet amb ell mateix. D'aquesta manera, l'infant aprèn amb ell mateix.
D'aquesta manera, aprenen a escollir, a moure les mans, a conèixer les dimensions i sons dels objectes, etc. La imitació també és una font d'aprenentatge, el fet d'estar uns al costat dels altres genera una atmosfera de companyerisme i associació. A més, cal destacar que els nens i nenes exploren sobretot amb la boca, la qual proporciona molta informació. Aquesta activitat implica utilitzar tot el cos sencer.
Aquest vídeo l'utilitzarem perquè conegueu les diverses maneres que tenen els infants d'observar aquests petits tresors.
Vídeo tret de la pàgina: www.youtube.com http://www.youtube.com/watch?v=_aavCuKmMvc&feature=player_embedded
També cal dir que encara que hi hagin un grup de nens jugant amb els mateixos objectes de la panera no es barallaran fàcilment per aconseguir l'objecte que té l'altre, ja que la capacitat d'atenció dels infants amb un any és molt reduïda, sempre tenen la necessitat d'explorar l'entorn i per conseqüència aprendre’n d'ell.
La pròpia acció personal d'agafar objectes, mirar-los, moure'ls , bavejar-los, etcètera crea la pròpia experiència. A més, el fet que l'infant no estigui sol sinó amb més infants, és un factor estimulant, ja que en aquestes edats l'infant imita i es fixa en les situacions que l'envolten.
Així doncs, la panera dels tresors és una activitat de repte per a l’infant fomentant així, l'exploració de multituds de textures utilitzant tots els seus sentits de manera involuntària. Per tant, cal recalcar que és molt important deixar temps a l’infant perquè realitzi la seva exploració del entorn i fomentar aquestes situacions. Contra més experiències, més aprendrà del entorn que l'envolta.
Per últim, afegir aquest bloc on podem conèixer més a fons l'experimentació dels infants amb diferents materials.
Aquest bloc està dirigit a totes aquelles persones que volen trobar i conèixer espais i jocs per als més petits. Com bé comenten, ofereixen tallers per fomentar el desenvolupament dels nens i nenes des dels primers mesos de vida.
http://menutsiganapies.blogspot.com/2011/07/la-panera-dels-tresors.html

## Els objectes

Es tracta que amb tots els objectes puguem despertar al màxim de sentits possibles.
* La vista: l'infant percebi el color de l'objecte, les dimensions, la brillantor, la forma, la lluminositat...
* El so: percussió, fricció, cruixint o l'absència de so.
* L'olor: la diversitat d'olors.
* El gust: en aquest cas s'ha de procurar que la varietat sigui molt variada i amplia.
* El tacte: permet poder palpar la forma de l'objecte, la textura, la temperatura, el pes...
S'ha de tenir en compte que la panera mai conté joguines comercials ni objectes de plàstic perquè en aquests casos només varia el color. La importància principal és oferir als infants tota mena de materials naturals, que normalment no són donats. El propòsit és proporcionar-los la gamma més amplia que sigui possible d'experiències sensorials.

### Objectes naturals

* Llimona.
* Poma.
* Pedres.
* Castanyes grans.
* Cargol de mar.
* Petxines.
* Taps de suro.
* Closques de coco.
* Pomes grans.
* Escorça d'arbre.
* Magrana.
* Nous grosses.
* Pedra tosca.
* Pinyol de diferents fruites.
* Carbasses seques.
* Esponja

### Objectes de materials naturals

* Cistells petits.
* Raspall d'ungles de fusta.
* Brotxa de maquillatge.
* Pinta de banya.
* Brotxa d'afaitar.
* Flauta de canya.
* Pilota de llana.
* Calçador de banya.
* Raspall de dents.
* Flauta de canya.
* Raspall petit de sabates.
* Pinzell.
* Brotxa.
* Cullera de banya.

### Objectes de fusta

* Capses petites
* Cullera de mel
* Trompeta
* Bol
* Ouera
* Cilindres
* Castanyoles
* Timbal
* Sonalls
* Ou
* Plat
* Argolla
* Boixet
* Castanyoles
* Bobina de fil
* Cubs
* Carraca
* Daus
* Cullerot
* Mà de morter
* Botons de colors
* Carrets
* Pinça d'estendre
* Anella de cortina
* Espàtula
* Cullera

### Objectes metàl·lics

* Trompeta
* Flamera
* Cendrer
* Joc de claus
* Espremedora
* Tassa
* Ouera
* Clauer
* Xiulet
* Embut
* Harmònica
* Clips
* Jocs de picarols
* Colador de te
* Tap
* Cadena
* Culleres
* Obreampolles
* Raspall de neteja biberons
* Estri de batre els ous
* Llaunes ( amb les que no es puguin fer mal)
* Triangle
* Anelles
* Mirall amb marc metàl.lic
* Trituradora
* Carret de màquina d'escriure
* Motlles de pastís
* Tapes de metall
* Pots de fer infusions
* Escallot
* Campana

### Objectes de pell, roba, goma, folre

* Moneder de pell
* Tub de goma
* Pilota de tennis
* Un tap de bany amb cadena
* Agafador de cassoles
* Anelles de cafetera
* Cremallera
* Pilota grossa
* Funda d'ulleres
* Bosses petites amb lavanda, roses, farigola...
* Tac de goma
* Cintes de textures i colors diferents
* Trossos de goma elàstica
* Pilota de cuir
* Bossa de pell
* Nineta de drap
* Ós de peluix
* Pilota de golf
* Bosseta brodada
* Surador i xarxa de pesca
* Espàtula de goma

### Objectes de paper i cartró

* Llibreta
* Capsa
* Paper de vidre
* Tubs de cartró
* Paper de xarol
* Cons de cartró
* Tubs de cartró

### Objectes de vidre

* Bales grosses
* Pots de melmelada
* Pots petits
* Mirall
* Ampolles de perfum
* Pom d'armari
* Llàgrimes de làmpada
* Collarets de boles
* Taps grossos d'ampolla
* Pots de cosmètica

## El joc dels infants amb els objectes

La panera dels tresors ofereix una gran varietat d'objectes que permet a l'infant estar tranquil, concentrat i ocupat durant estones molt llargues que la educadora alternarà amb altres activitats. El mestre en aquest joc té un paper important, tant per l'observació que ha de fer general, com per saber com distribuir els objectes i quin lloc de l'aula és el més apropiat per dur a terme aquesta activitat. Ha de ser un lloc tranquil i adequat perquè el nen no tingui cap mena de distracció i pugui experimentar el màxim de sensacions amb els objectes que se li ofereixen.
Al principi l'infant agafa els objectes perquè els té a prop i li són atractius. Els toca i gaudeix de la sensació que li produeix el contacte i la manipulació. Més endavant endavant el seu interès i la seva curiositat en creixement el fan més capaç de triar un objecte o un altre, segons l'atrauen per alguna qualitat, ja sigui el so que produeix quan l'agafem, pel color, si és gran o petit, etc.
Amb tots aquests objectes l'infant va aprenent a escollir i decidir el que vol fer. Tret que per la seva edat és molt poc freqüent. Els infants tenen la gran necessitat de provar la consistència de les coses, i ho fan agafant els objectes amb les mans, mossegant-los, manipulant-los i succionant-los respon a les accions d'exploració dels infants amb els materials. Jugant amb els objectes, l'infant els mira,els toca, els llepa, els sacseja, els pica, els escolta, els apila, els gira, els fica, els treu, els olora, els llença...És un seguit de sensacions que li produeixen totes les accions anteriors, quan s'ho passa bé tot el cos hi participa: el cap, les cames i els braços es mouen, el tronc es balanceja, xiscla, riu i fa sons pre-verbals. Tot i ser un joc individual, les expressions i satisfaccions (els somriures, els xiscles, l'interès per l'activitat,...)provoquen les relacions entre ells, ja que estan compartint sensacions semblants de plaer.

## El paper dels adults

La predisposició de l'adult afavoreix l'estimulació i la concentració del nadó en l'exploració dels objectes de la panera. Una simple mirada o un somriure és suficient perquè l'infant entri en contacte amb l'adult, i aquest fet farà que l'infant senti seguretat. L'infant es sentirà atret per la varietat dels objectes i les seves formes, colors... L'adult no intervindràPlantilla:Citació necessària en les accions que realitzi l'infant, simplement observarà les seves preferències, interessos i l'evolució de cada infant.
És convenientPlantilla:Citació necessària que des de l'escola bressol es confeccioni una mena d'observació del joc que realitzi cada infant com ara: els intercanvis dels objectes, preferències, processos de manipulació, la relació amb els altres infants... És fonamental estimular els infants durant el primer any de vida ja que comencen a desplaçar-se i aquest fet farà que vagin perdent l'interès pels objectes per la panera dels tresors ja que podran accedir a altres materials distribuïts per l'aula. La mestra ha d'organitzar l'espai pensant en les necessitats de cada infant, aquest espai ha de ser tranquil i acollidor. També és important que es mantingui l'organització diària.

## Ens afavoreix

Ens afavoreix a tindre una gran capacitat de concentració, utilització de les mans i implicació de tot els cos, capacitat d'escollir entre objectes, capacitat d'exploració d'una gamma molt variada, aprendre sol i per ell mateix sense dependre d'algun adult, l'estructuració del pensament, actuar al seu propi ritme, el plaer de la sorpresa...
Els hi afavoreix a estar en un ambient calmat que afavoreix la concentració i l'acció, desenvolupament de les primeres comunicacions amb altres iguals: mirades, sons pre-verbals, compartir, intercanviar...facilita l'interès dels nadons dels uns pels altres, disponibilitat de l'adult per a tots els nadons.
Els hi afavoreix a l'observació tranquil.la de les accions dels nens (sense intervenció), millor coneixement de cada nen i del seu ritme, enriquiment de la imaginació i la creativitat durant la recollida de materials, aprenentatge al costat dels nens adonar-se de les seves possibilitats creatives, reflexió sobre la pròpia formació...

## Vegeu també

* Jocs amb material inespecífic

## Bibliografia

* Teresa Majem ; Pepa Òdena . El joc de la descoberta. Barcelona: Associació Mestres Rosa Sensat (1994). Col·lecció temes d'infància educar de 0-6 anys, num. 22

## Enllaços externs

* http://www.xelu.net/html/materials/materials_fitxa.php?materials_ID=13&idioma=angles
* http://www.xtec.es/centres/b7006137/pedagogia/activitats/panera.ht
* http://www.xtec.es/~ccols/panera/panera.htm
* http://menutsiganapies.blogspot.com/2011/07/la-panera-dels-tresors.html
* http://www.youtube.com/watch?v=_aavCuKmMvc&feature=player_embedded